ระเบียบคณะกรรมการช่างรังวัดเอกชนระเบียบคณะกรรมการช่างรังวัดเอกชนว่าด้วยการกำหนดมาตรฐานและการตรวจสอบเครื่องมือรังวัดของสำนักงานช่างรังวัดเอกชนพ.ศ. ๒๕๕๔ อาศัยอำนาจตามความในมาตรา ๗ (๔) และมาตรา ๕๑แห่งพระราชบัญญัติช่างรังวัดเอกชน พ.ศ. ๒๕๓๕คณะกรรมการช่างรังวัดเอกชนจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการช่างรังวัดเอกชน ว่าด้วยการกำหนดมาตรฐานและการตรวจสอบเครื่องมือรังวัดของสำนักงานช่างรังวัดเอกชนพ.ศ. ๒๕๕๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบคณะกรรมการช่างรังวัดเอกชนว่าด้วยการกำหนดมาตรฐานและการตรวจสอบเครื่องมือรังวัดของสำนักงานช่างรังวัดเอกชนพ.ศ. ๒๕๔๖ข้อ ๔ ในระเบียบนี้เทปวัดระยะ (Tape) หมายถึงเครื่องวัดความยาวชนิดสายแถบโลหะ ซึ่งใช้วัดระยะมีความยาวไม่น้อยกว่า ๓๐ เมตรมีขั้นหมายมาตราเป็นหน่วยเมตริก ระยะระหว่างขีดขั้นหมายมาตราต้องไม่มากกว่า ๑เซนติเมตร และต้องชัดเจน อ่านง่าย มีลักษณะถาวรและมีหนังสือสำคัญแสดงการให้คำรับรองจากสำนักงานกลาง ชั่ง ตวง วัดกล้องธิโอโดไลท์ (Theodolite) หมายถึงกล้องที่ใช้สำหรับวัดมุม ทั้งระบบเชิงกล และระบบอิเล็กทรอนิกส์ซึ่งมีความละเอียดที่อ่านได้โดยตรง ๑ ลิปดา หรือดีกว่าและให้หมายรวมถึงกล้องสำรวจแบบประมวลผลรวม (Total Station) ด้วยเครื่องวัดระยะอิเล็กทรอนิกส์ (ElectronicDistance Measuring Instument) หมายถึง เครื่องมือที่ใช้วัดระยะที่เป็นระบบใช้แสงหรือเป็นระบบใช้คลื่นไมโครเวฟโดยแสดงผลของระยะทางที่วัดได้โดยตรงเป็นตัวเลขละเอียดถึง ๑ เซนติเมตรหรือดีกว่ากล้องสำรวจแบบประมวลผลรวม (Total Station) หมายถึง เครื่องมือที่ประกอบด้วย กล้องธิโอโดไลท์และเครื่องวัดระยะอิเล็กทรอนิกส์อยู่ด้วยกันแสดงค่ามุมและค่าระยะที่วัดได้เป็นตัวเลขบนจอภาพความละเอียดของมุมที่อ่านได้โดยตรง ๑ ลิปดาหรือดีกว่า ความละเอียดของระยะทางถึง ๑เซนติเมตรหรือดีกว่าข้อ ๕ เครื่องมือรังวัดที่ช่างรังวัดเอกชนจะนำไปใช้ได้จะต้องผ่านการตรวจสอบและมีการให้คำรับรองแล้วตามระเบียบนี้การตรวจสอบเครื่องมือรังวัดตามวรรคหนึ่งให้กระทำทุกครั้งที่มีการชำระค่าธรรมเนียมใบอนุญาตจัดตั้งสำนักงานช่างรังวัดเอกชนประจำปีหรืออย่างน้อยสองปีต่อครั้ง โดยให้ยื่นคำขอก่อนวันที่หนังสือรับรองจะหมดอายุในกรณีที่มีการซ่อมแซมเครื่องมือรังวัดใด ช่างรังวัดเอกชนจะต้องยื่นคำขอตรวจสอบเครื่องมือรังวัดนั้นหลังจากที่มีการซ่อมเสร็จข้อ ๖ การตรวจสอบและการให้คำรับรองเครื่องมือรังวัดที่ช่างรังวัดเอกชนจะนำมาใช้ในการปฏิบัติงานในสำนักงานช่างรังวัดเอกชนจะต้องดำเนินการดังนี้๖.๑ ผู้ที่ประสงค์จะขอให้พนักงานเจ้าหน้าที่ทำการตรวจสอบและให้คำรับรองเครื่องมือรังวัดที่ช่างรังวัดเอกชนจะนำมาใช้ในการปฏิบัติงานในสำนักงานช่างรังวัดเอกชนให้ยื่นคำขอต่อพนักงานเจ้าหน้าที่ ณ สำนักงานคณะกรรมการช่างรังวัดเอกชน ตามแบบสชอ. ๔ ท้ายระเบียบนี้๖.๒ เมื่อพนักงานเจ้าหน้าที่ได้รับคำขอตามข้อ ๖.๑ แล้วให้ทำการตรวจสอบตามวิธีการที่กรมที่ดินได้กำหนดไว้สำหรับการตรวจสอบเครื่องมือรังวัดของทางราชการกรมที่ดิน๖.๓ การตรวจสอบตามข้อ ๖.๒ถ้าเป็นกล้องสำรวจแบบประมวลผลรวมกล้องธิโอโดไลท์หรือเครื่องวัดระยะอิเล็กทรอนิกส์ให้ผู้ยื่นคำขอร่วมทำการตรวจสอบและดูแลรักษาเครื่องมือรังวัด ตลอดจนอำนวยความสะดวกในการปฏิบัติการตรวจสอบแก่พนักงานเจ้าหน้าที่ผู้ทำการตรวจสอบด้วยจนกว่าจะแล้วเสร็จ๖.๔ เมื่อได้ตรวจสอบเครื่องมือรังวัดแล้วพนักงานเจ้าหน้าที่เห็นว่าได้มาตรฐานตามที่กำหนดไว้ให้นายทะเบียนออกหนังสือรับรองตามแบบ สชอ. ๕ ให้แก่ผู้ขอหนังสือรับรองมีกำหนดระยะเวลาสองปีนับแต่วันที่ได้ออกหนังสือรับรองเครื่องมือรังวัดข้อ ๗ ให้นายทะเบียนจัดทำทะเบียนเครื่องมือรังวัดที่ได้ผ่านการตรวจแล้วตามข้อ๕ ไว้ให้เป็นหมวดหมู่และให้มีการแก้ไขปรับปรุงให้เป็นปัจจุบันเพื่อสะดวกแก่การควบคุมต่อไปข้อ ๘ ให้อธิบดีกรมที่ดินรักษาการตามระเบียบนี้ประกาศณ วันที่ ๗ มกราคม พ.ศ. ๒๕๕๔อนุวัฒน์เมธีวิบูลวุฒิอธิบดีกรมที่ดินประธานคณะกรรมการช่างรังวัดเอกชน[เอกสารแนบท้าย]๑. คำขอตรวจสอบและให้คำรับรองเครื่องมือรังวัด (แบบ สชอ. ๔)(ดูข้อมูลจากภาพกฎหมาย)ปริยานุช/ผู้จัดทำ๑๕ มีนาคม ๒๕๕๔ณัฐวดี/ตรวจ๑๕ มีนาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๒๖ ง/หน้า ๑๙/๔ มีนาคม ๒๕๕๔